《晚秋雨后独步十里桥亭》
清代·牛焘

林塘雨过睡醒才，十里桥边独往回。涧隐残虹斜日暗，云移远岫翠屏开。

沿溪水落声犹壮，高树风凉叶渐摧。应为客心增感慨，秋声不见雁鸿来。

作者简介：牛焘（1794～1861）字涵万，丽江人，拔贡生，历任镇沅、安宁、邓川、罗平教官，有《寄秋轩稿》，家饶于赀而标寄萧然，蓄一雷氏琴，自谱新曲被之弦轸，同时马之龙能吹铁笛，郡中有“牛琴马笛”之目。咸、同之乱，焘避之山洞中，抱琴而死。剑川赵藩辑其诗七十余首刊入《丽郡诗征》中。